16/12/2009 | Administración LocalMunicipal
Abegondo
Publicacion definitiva da ordenanza reguladora da taxa publica pola prestación do servizo de axuda no fogar do concello de Abegondo

EDICTO O Concello Pleno, en sesión celebrada o pasado día 18 de setembro de 2009, aprobou provisionalmente a “ modificación da Ordenanza fiscal, reguladora da taxa pública pola prestación de servizo de axuda no fogar do Concello de Abegondo”. Durante o período de exposición ao público non se formularon reclamacións, elevándose a definitivo o acordo provisional adoptado en aplicación do artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o que se fai público, así como o texto integro da modificación aprobada. De conformidade co sinalado no artigo 19.1 da mesma norma, contra dito acordo poderase interpoñer recurso contencioso-administrativo, sen prexuizo de calquera outro recurso que os interesados estimaran procedente. É obxecto da presente Ordenanza, de conformidade co establecido no art.106.1 da Lei 7/1985, de 2 abril e os arts.2.1. b e 20.1. b do RD Legislativo 2/2004, de 5 de marzo, a prestación do servizo de axuda no fogar no Concello de Abegondo. A prestación do servizo de axuda no fogar realizarase nos termos fixados no regulamento aprobado. No financiamento do servizo de axuda no fogar, considéranse as seguintes fontes: – O Concello, con cargo ao orzamento municipal – Subvencións doutras administracións públicas – As taxas que correspondan satisfacer polas persoas usuarias – Outras achegas de institucións ou organismos de carácter público ou privado que subscriba convenio ou acordo con este Concello A) Son suxeitos pasivos da taxa todas aquelas persoas que: a) Estean recoñecidos como dependentes ao abeiro da Lei 39/2006, de 14 de decembro, de Promoción da autonomía persoal e Atención ás persoas en situación de dependencia, e teñan resolución do Plan Individualizado de Atención (PIA), no que se lle recoñeza o citado servizo (calquera que sexa a modalidade do mesmo), sexan dadas de alta no servizo municipal de acordo co estipulado no Regulamento específico de funcionamento. b) As persoas que accedan ao servizo de axuda no fogar por libre concorrencia e que sexan dadas de alta no servizo municipal de acordo co estipulado no Regulamento específico de funcionamento. c) Se o/a beneficiario/a carecera de capacidade de obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. B) Responsables: Responderán solidariamente das obrigas tributarias do suxeito pasivo as persoas físicas e xurídicas a que se refiren os artigos 38.1 e 39 da LXT.1. Considérase persoa usuaria aquela para a cal se solicite o servizo. No caso de intervención con familias, entenderase como persoa usuaria un dos membros adultos da unidade familiar de convivencia responsable dos menores que formen parte dela.2. A capacidade económica das persoas usuarias do servizo de axuda no fogar calcularase en atención á súa renda e, se é o caso, ao seu patrimonio. Teranse en conta, ademais, as persoas conviventes economicamente dependentes da persoa usuaria.3. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuario do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.5. No caso de que a persoa usuaria tivese cónxuxe ou parella de feito, as rendas de ambos dos dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6. A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes conviventes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.7. A capacidade económica resultante será a correspondente á renda da persoa usuaria, calculada de acordo cos números anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.8. Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.9. Para a actualización da información relativa á capacidade económica, os usuarios presentarán, antes do final de febreiro de cada ano, xustificación documental das circunstancias socio-económicas tidas en conta para o acceso ao servizo. Para os efectos da aplicación das tarifas tomarase como referencia o indicador público de rendas de efectos múltiples (IPREM). Aos efectos previstos para aplicación das tarifas do presente artigo, establécese o prezo da hora por prestación de servizo en 12 €, en días laborables e 14 € en días festivos e domingos. O prezo/hora poderá ser revisable anualmente segundo do IPC. Para o cálculo da cota mensual en función do número de horas, realizarase atendendo á programación semanal que se determine en cada caso, multiplicado pola cifra 4,35 que é a media de semanas por mes. A contía do prezo público regulado na presente ordenanza, de conformidade co art.45,3 da Lei 39/1988, será a fixada na tarifa contida nos apartados seguintes: 1. No caso de que a capacidade económica da persoa usuaria sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo.2. Para o resto dos supostos establécense os seguintes tramos de copagamento en función da capacidade económica da persoa usuaria en relación co IPREM: 3. Sen prexuízo do establecido no punto anterior, poderán contemplarse excepcións aos criterios xerais nos casos nos que a problemática principal atendida sexa relativa á desestruturación familiar, a exclusión social e a pobreza infantil, de acordo coa valoración e proposta do/a traballador/a social municipal.1. A obriga de pagamento da taxa regulada nesta ordenanza nace desde que se inicie a prestación do servizo e o seu cobramento realizarase cunha periodicidade mensual.2. As liquidacións correspondentes practicaranse mensualmente nos primeiros quince días do mes seguinte á prestación do servizo, na entidade bancaria que a persoa usuaria establecera para tal efecto.3. En casos de suspensión temporal do servizo, durante un período non superior a 2 meses e por causas forzosas, e non superior a 1 mes por vontade propia, deberá seguir aboándose a cota correspondente á achega do beneficiario/a.4. Se a algunha persoa beneficiaria non se lle prestase o servizo por causas non imputables á mesma, por inconvenientes derivados da organización interna do propio servizo, terá tamén dereito a un desconto proporcional ao tempo que estivo sen atención á hora de abonar a cota mensual.5. As débedas derivadas de falta de pago da taxa serán esixidas de conformidade co disposto na lexislación tributaria, polo procedemento administrativo de constrinximento. Para todo o non previsto na presente Ordenanza, estarase ao establecido na Orde de 22 de xaneiro de 2009, pola que se regula o servizo de axuda no fogar, publicada no DOG nº 22, de 2 de febreiro de 2009. Queda derrogada a ordenanza reguladora do prezo público pola prestación do servizo de axuda no fogar do Concello de Abegondo, publicada no BOP nº 238, de 17/10/1998 A presente ordenanza reguladora do prezo público pola prestación do servizo de axuda no fogar entrará en vigor unha vez sexa publicada no Boletín Oficial da Provincia e transcorrera o prazo previsto no artigo 65.2 da Lei 7/1985, de 2 de abril, continuando a súa vixencia ata que se acorde a súa modificación ou derrogación expresa. Abegondo, 25 de xuño de 2009 O alcalde José A. Santiso Miramontes